Ο **Ουόλτερ Σάμουελ ''Έντι'' Ταβάρες ντα Βέιγκα** (Μάιο, 22 Μαρτίου 1992) είναι επαγγελματίας, διεθνής καλαθοσφαιριστής από το Πράσινο Ακρωτήριο. Με ύψος 2,21 μ. αγωνίζεται ως σέντερ για τη Ρεάλ Μαδρίτης του Πρωταθλήματος Ισπανίας και της Ευρωλίγκα. Ο παίκτης υπέγραψε στον Παναθηναϊκό μετά από συμφωνία των δύο πλευρών και θα ενσωματωθεί στην ομάδα το καλοκαίρι.Επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς. Είναι βασικό στέλεχος της εθνικής ομάδας καλαθοσφαίρισης του Πρασίνου Ακρωτηρίου.

Αποτελεί ένα από τους κορυφαίους σέντερ της Ευρώπης, έχει επιλεγεί τέσσερις φορές στην καλύτερη ομάδα της Ευρωλίγκα, έχει αναδειχτεί τρεις φορές Καλύτερος Αμυντικός, μία φορά MVP του Φάιναλ Φορ και παράλληλα αποτελεί τον πρώτο μπλοκέρ στην ιστορία της διοργάνωσης.

Νεότητα
-------

Ο Ταβάρες γεννήθηκε στο Πράσινο Ακρωτήριο στο νησί Μάιο. Δεν έπαιζε καθόλου μπάσκετ μέχρι τα 17 του χρόνια και το ταλέντο του ανακαλύφθηκε από έναν Γερμανό τουρίστα, που έκανε διακοπές στο Πράσινο Ακρωτήριο το 2009.

Επαγγελματική σταδιοδρομία
--------------------------

### Ισπανία

Από το 2009 έως το 2011, ο Ταβάρες έπαιξε για την ομάδα νέων της Γκραν Κανάρια στην 4η Κατηγορία της Ισπανίας.  Το 2011, δόθηκε δανεικός στην ΟΜ Λα Πάλμα της 2ης κατηγορίας της Ισπανίας για την περίοδο 2011–12. Το 2012, επέστρεψε στη Γκραν Κανάρια και έκανε την πρώτη εμφάνισή του στο Πρωτάθλημα Ισπανίας, στις 6 Ιανουαρίου 2013. Έπαιξε επίσης σε τρία παιχνίδια για την Λα Πάλμα την περίοδο 2012–13.

Στις 19 Ιουνίου 2014, ο Ταβάρες υπέγραψε εκ νέου με την Γκραν Κανάρια τριετές συμβόλαιο, ενώ εξακολουθούσε να είναι υποψήφιος για το ντραφτ του ΝΒΑ του 2014.

Στις 26 Ιουνίου 2014, ο Ταβάρες επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς, και έγινε ο πρώτος παίκτης που γεννήθηκε στο Πράσινο Ακρωτήριο, ο οποίος επελέγη στο ντραφτ του ΝΒΑ. Στις 26 Αυγούστου 2014, ανακοινώθηκε ότι θα επέστρεφε στη Γκραν Κανάρια για την περίοδο 2014–15. Κατά τη διάρκεια της σεζόν 2014–15, αναδείχτηκε μέλος της Πρώτης Ομάδας του EuroCup.

### Ατλάντα Χοκς

Στις 6 Ιουλίου 2015, ο Ταβάρες εντάχθηκε στους Ατλάντα Χοκς για το Σάμερ Λιγκ του ΝΒΑ του 2015. Τρεις ημέρες αργότερα, υπέγραψε πολυετές συμβόλαιο με τους Χοκς. Έκανε την πρώτη εμφάνισή του για τους Χοκς στις 29 Οκτωβρίου, καταγράφοντας έναν πόντο και ένα ριμπάουντ στη νίκη με 112–101 επί των Νιου Γιορκ Νικς. Κατά τη διάρκεια της πρώτης σεζόν του, χρησιμοποιώντας τον κανόνα της ευέλικτης ανάθεσης, ο Ταβάρες έλαβε πολλαπλές συμμετοχές στους Όστιν Σπερς, Κάντον Τσαρτζ και Μπέικερσφιλντ Τζαμ της Αναπτυξιακής Λίγκας του NBA. Στις 31 Οκτωβρίου 2016 αποτέλεσε παρελθόν από τους Χοκς, αφού εμφανίστηκε σε ένα παιχνίδι για την ομάδα την περίοδο 2016–17.

### Ράπτορς 905

Στις 12 Νοεμβρίου 2016, ο Ταβάρες αποκτήθηκε από τους Ράπτορς 905 της Αναπτυξιακής Λίγκας του NBA.  Στις 6 Φεβρουαρίου 2017, επιλέχθηκε στην ομάδα Ολ Σταρ της Ανατολικής Περιφέρειας για το Ολ Σταρ Γκέιμ της διοργάνωσης του 2017. Στο τέλος της αγωνιστικής περιόδου, αναδείχτηκε Καλύτερος Αμυντικός της Χρονιάς για την Αναπτυξιακή Λίγκα του ΝΒΑ.

### Κλίβελαντ Καβαλίερς

Στις 12 Απριλίου 2017, υπέγραψε με τους Κλίβελαντ Καβαλίερς. Έκανε την πρώτη εμφάνισή του με την ομάδα το ίδιο βράδυ, καταγράφοντας 10 ριμπάουντ και 6 τάπες στην ήττα με 99–83 από τους Τορόντο Ράπτορς. Ο Ταβάρες δεν έπαιξε καθόλου στα πλέι οφ του 2017, λόγω τραυματισμού στο χέρι. Στις 11 Οκτωβρίου 2017, οι Καβαλίερς ανακοίνωσαν στον αθλητή πως δεν θα συνεχίσει στην ομάδα.

### Ρεάλ Μαδρίτης

Στις 10 Νοεμβρίου 2017, ο Ταβάρες υπέγραψε με τη Ρεάλ Μαδρίτης μέχρι το τέλος της περιόδου 2019-20.  Τον Μάιο του 2018, η Ρεάλ Μαδρίτης κατέκτησε την Ευρωλίγκα της χρονιάς 2017–18, αφού νίκησε τη Φενέρμπαχτσε στον τελικό με 85–80. Σε 17 παιχνίδια στην Ευρωλίγκα, ο Ταβάρες είχε μέσο όρο 6.5 πόντους, 5.3 ριμπάουντ και 1.5 τάπες ανά παιχνίδι.

Στις 21 Σεπτεμβρίου 2019, ο Ταβάρες σημείωσε ατομικό ρεκόρ με τις περισσότερες τάπες σε αγώνα του Σούπερ Καπ Ισπανίας, με 7 τάπες στον ημιτελικό έναντι της Φουενλαμπράδα. Η Ρεάλ κατέκτησε το ισπανικό Σούπερ Καπ στις 22 του ίδιου μήνα. Τελικά η σεζόν 2019-20, διακόπηκε λόγω της πανδημίας COVID-19.

Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του, με τη νίκη κόντρα στην Μπαρτσελόνα με 72-67. Στην Ευρωλίγκα της σεζόν 2020-21, ο Ταβάρες επιλέχθηκε για δεύτερη συνεχόμενη φορά στην πρώτη ομάδα της Ευρωλίγκα, έχοντας σε 36 ματς κατά μέσο όρο 11,4 πόντους, 8 ριμπάουντ και 1,8 τάπες. Παράλληλα, κατέκτησε για δεύτερη συνεχόμενη φορά το βραβείο του καλύτερου αμυντικού της χρονιάς.

Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στην Ευρωλίγκα έφτασε μέχρι τον τελικό, όπου έχασε το τρόπαιο καθώς η Ρεάλ ηττήθηκε στον τελικό από την Αναντολού Εφές 58-57 με τον ίδιο να έχε 14 πόντους (5/8 δίποντα, 4/6 βολές), 11 ριμπαόυντ,1 ασίστ και 1 τάπα σε 21:54′. Τη σεζόν 2021-22 είχε σε 35 αγώνες 10.9 πόντους, 7.5 ριμπάουντ, 1.5 τάπα, 1 ασίστ και 18.4 PIR κατά μέσο όρο. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Στον αγώνα τίτλου είχε νταμπλ-νταμπλ 25 πόντων και 13 ριμπάουντ. Ο Ταβάρες ονομάστηκε Πολυτιμότερος Παίκτης (MVP) των τελικών του Πρωταθλήματος Ισπανίας αφού στη σειρά είχε κατά μέσο όρο 13.2 πόντους, 6.2 ριμπάουντ και 20 βαθμούς στον δείκτη αξιολόγησης ανά παιχνίδι.

Στις 25 Σεπτεμβρίου 2022, κατέκτησε το πέμπτο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83, με τον ίδιο να αναδεικνύεται MVP έχοντας νταμπλ-νταμπλ 24 πόντων και 12 ριμπάουντ, μαζί με 5 τάπες. Στις 11 Ιανουαρίου 2023 κόντρα στον Ερυθρό Αστέρα είχε 17 πόντους (7/8 δίποντα, 3/4 βολές), 12 ριμπάουντ, 3 ασίστ, 4 μπλοκς και 35 PIR σε 27:40’ και πήρε το βραβείο του MVP της 18ης αγωνιστικής. Στις 4 Μαΐου στον τρίτο αγώνα πλέι οφ της Ευρωλίγκα κόντρα στην Παρτιζάν είχε 26 πόντους (4/5 βολές, 11/14 δίποντα), 11 ριμπάουντ, 3 ασίστ, 3 τάπες και 6 κερδισμένα φάουλ σε 35:45 λεπτά, συγκεντρώνοντας 41 βαθμούς στο σύστημα αξιολόγησης και αναδείχτηκε MVP της αγωνιστικής. Στις 6 Μαΐου στον τέταρτο αγώνα πλέι οφ είχε 15 πόντους (7/8 βολές, 4/7 δίποντα), 7 ριμπάουντ, 2 κλεψίματα, 2 τάπες και 11 κερδισμένα φάουλ σε 28:26 λεπτά, συγκεντρώνοντας 30 βαθμούς στο σύστημα αξιολόγησης και πήρε ξανά το βραβείο του MVP της αγωνιστικής. Συνολικά βοήθησε την Ρεάλ να προκριθεί στο Final-4 της Ευρωλίγκα. και γι' αυτό στις 11 Μαΐου 2023, αναδείχτηκε MVP του μήνα στην Ευρωλίγκα, έχοντας κατά τον Απρίλη/Μάιο 16.3 πόντους, 7.5 ριμπάουντ, 1.8 κοψίματα, 6.3 κερδισμένα φάουλ και 26.8 βαθμούς στο σύστημα αξιολόγησης. Στις 13 Μαΐου, κατέκτησε για τρίτη φορά το βραβείο του Καλύτερου Αμυντικού της χρονιάς στην Ευρωλίγκα. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό ξεχώρισε κάνοντας νταμπλ νταμπλ 13 πόντων και 10 ριμπάουντ. Συνολικά, ήταν καταλυτικός στο Final-4 και έτσι αναδείχτηκε MVP του τριημέρου για πρώτη φορά στην καριέρα του. Στις 26 Μαΐου ανακοινώθηκε ότι βρίσκεται στην κορυφαία πεντάδα της κανονικής περιόδου στο ισπανικό πρωτάθλημα.

Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει νταμπλ-νταμπλ με 12 πόντους και 10 ριμπάουντ. Στις 7 Δεκεμβρίου 2023 κόντρα στον Παναθηναϊκό, έφτασε τους 2.000 πόντους στην καριέρα του στην Ευρωλίγκα. Στις 18 Φεβρουαρίου 2024, κατέκτησε για δεύτερη φορά το Κύπελλο Ισπανίας, αφού η Ρεάλ κέρδισε στον τελικό την Μπαρτσελόνα 96-85.

Εθνική Ομάδα
------------

Ο Ταβάρες έπαιξε με την εθνική ομάδα καλαθοσφαίρισης του Πρασίνου Ακρωτηρίου στο Αφρικανικό Πρωτάθλημα Καλαθοσφαίρισης (Αφρομπάσκετ) 2013. Τα επόμενα επτά χρόνια, ο Ταβάρες δεν εκπροσώπησε τη χώρα του λόγω των ασυμβίβαστων ημερομηνιών του συλλόγου του με τις διοργανώσεις της FIBA. Ήταν ξανά στην σύνθεση του Πρασίνου Ακρωτηρίου για το Αφρομπάσκετ 2021. Στις 25 Αυγούστου 2021, ο Ταβάρες σημείωσε 20 πόντους, 18 ριμπάουντ και 6 τάπες σε μία συγκλονιστική νίκη στην παράταση επί της Ανγκόλας. Βοήθησε τη χώρα του να φθάσει στην τέταρτη θέση της διοργάνωσης, ενώ σε ατομικό επίπεδο επιλέχθηκε και στην καλύτερη ομάδα του Αφρομπάσκετ.

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |  †  | Κέρδισε το πρωτάθλημα |  \*  | Κορυφαίος παίκτης πρωταθλήματος |

### ΝΒΑ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 | Ατλάντα | **11** | 0 | 6.6 | .579 | .000 | **.375** | 1.9 | .3 | **.1** | .6 | 2.3 |
| 2016–17 | Ατλάντα | 1 | 0 | 4.0 | **1.000** | .000 | .000 | 1.0 | .0 | .0 | .0 | 2.0 |
| 2016–17 | Κλίβελαντ | 1 | 0 | **24.0** | .750 | .000 | .000 | **10.0** | **1.0** | .0 | **6.0** | **6.0** |
| **Σταδιοδρομία** | 13 | 0 | 7.8 | .625 | .000 | .273 | 2.5 | .3 | .1 | .9 | 2.5 |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2017–18† | Ρεάλ Μαδρίτης | 29 | 23 | 17.4 | .682 | .000 | .623 | 5.3 | .5 | **.4** | 1.5 | 6.5 | 10.6 |
| 2018–19 | 34 | 28 | 19.4 | **.794** | .000 | .632 | 6.2 | .7 | .4 | 1.7 | 7.4 | 13.4 |
| 2019–20 | 28 | 28 | 22.5 | .685 | .000 | .653 | 7.1 | .8 | .6 | 2.2 | 7.2 | 14.5 |
| 2020–21 | **36** | 31 | **26.0** | .651 | .000 | .716 | **8.0** | **1.1** | **1.0** | **1.8** | **11.4** | 18.1 |
| 2021–22 | 35 | **34** | 22.6 | .695 | .000 | **.737** | 7.5 | 1.0 | .9 | 1.7 | 10.9 | **18.4** |
| Καριέρα | 162 | 144 | 21.6 | .694 | .000 | .683 | 6.9 | .8 | .7 | 1.8 | 8.9 | 15.0 |

### Εγχώρια πρωταθλήματα

| Εποχή | Ομάδα | Σύνδεσμος |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 2011–12 | ΟΜ Λα Πάλμα | 2η Ισπανίας | 21 | 6.7 | .552 | .000 | .333 | 1.7 | .0 | .2 | .5 | 1.6 |
| 2012–13 | Χέρμπαλαϊφ Γκραν Κανάρια | 1η Ισπανίας | 12 | 5.6 | .500 | .000 | .667 | 2.2 | .2 | .2 | .5 | 1.5 |
| 2013–14 | 35 | 20.7 | .593 | .000 | .722 | 6.8 | .3 | .5 | 1.5 | 6.0 |
| 2014–15 | 36 | 22.0 | .583 | .000 | .628 | 7.9 | .3 | .8 | 1.8 | 8.0 |
| 2017–18 | Ρεάλ Μαδρίτης | 36 | 20.6 | .674 | .000 | .582 | 6.3 | .5 | .4 | 2.2 | 7.9 |

Τίτλοι-Διακρίσεις
-----------------

### Συλλογικοί

#### Ρεάλ Μαδρίτης

* 2x Ευρωλίγκα: (2018, 2023)
* 3x Πρωτάθλημα Ισπανίας: (2018, 2019, 2022)
* 2x Κύπελλο Ισπανίας: (2020, 2024)
* 6x Σούπερ Καπ Ισπανίας: (2018, 2019, 2020, 2021, 2022, 2023)

### Ατομικοί

* MVP του Φάιναλ Φορ της Ευρωλίγκα (2023)
* 4x Καλύτερη ομάδα στην Ευρωλίγκα
	+ 3x Καλύτερη Πεντάδα (2021, 2022, 2023)
	+ Δεύτερη Καλύτερη Πεντάδα (2019)
* 3x Καλύτερος Αμυντικός στην Ευρωλίγκα (2019, 2021, 2023)
* 3x MVP του μήνα στην Ευρωλίγκα (Οκτώβριος 2018, Νοέμβριος 2021, Απρίλιος/Μάιος 2023)
* 6x MVP της αγωνιστικής στην Ευρωλίγκα
* 4x Πρώτος στις τάπες στην Ευρωλίγκα (2019, 2020, 2021, 2023)
* Πρώτος συνολικά στις τάπες στην ιστορία της Ευρωλίγκα
* MVP των τελικών στο Πρωτάθλημα Ισπανίας (2022)
* MVP του Σούπερ Καπ Ισπανίας (2023)
* 5x Καλύτερη ομάδα στο Πρωτάθλημα Ισπανίας
	+ 3x Καλύτερη Πεντάδα (2019, 2021, 2023)
	+ 2x Δεύτερη Καλύτερη Πεντάδα (2020, 2022)
* 3x Καλύτερος Αμυντικός στο Πρωτάθλημα Ισπανίας (2021, 2022, 2023)
* 2x MVP του μήνα στο Πρωτάθλημα Ισπανίας (Φεβρουάριος 2021, Ιανουάριος 2023)
* 6x Πρώτος στις τάπες στο Πρωτάθλημα Ισπανίας (2015, 2018, 2019, 2021, 2022, 2023)
* Καλύτερη ομάδα στο Γιούροκαπ: (2015)
* Καλύτερος Αμυντικός στην Αναπτυξιακή Λίγκα NBDL (2017)
* Καλύτερη ομάδα στην Αναπτυξιακή Λίγκα NBDL (2017)
* NBDL All Star (2017)

Παραπομπές
----------

1. ↑  «22 – Walter Tavares». *NBADraft.com*. Ανακτήθηκε στις 8 Μαΐου 2013.
2. ↑  «Walter Tavares: The biggest unknown in the draft». *HoopsHype.com*. 8 Μαΐου 2013. Ανακτήθηκε στις 8 Μαΐου 2013.
3. 1 2  «Who Is Walter Tavares: Meet NBA Draft's Mystery 7-Footer». *BleacherReport.com*. June 7, 2014.. Ανακτήθηκε στις June 7, 2014.
4. ↑  «Gran Canaria extends Walter Tavares for three years». *Sportando.com*. 19 Ιουνίου 2014. Ανακτήθηκε στις 19 Ιουνίου 2014.
5. ↑  «Draft prospect Walter Tavares signs three-year deal with Gran Canaria». *CBSSports.com*. 20 Ιουνίου 2014. Ανακτήθηκε στις 20 Ιουνίου 2014.
6. ↑  «Tavares selected 43rd by the Hawks». *SuperSport.com*. 27 Ιουνίου 2014. Ανακτήθηκε στις 27 Ιουνίου 2014.
7. ↑  «Tavares back for another season with Gran Canaria». *AJC.com*. 26 Αυγούστου 2014. Ανακτήθηκε στις 26 Αυγούστου 2014.
8. ↑  «Edy Tavares, Mike Muscala Headline Hawks' Summer League Roster». *NBA.com*. 6 Ιουλίου 2015. Ανακτήθηκε στις 6 Ιουλίου 2015.
9. ↑  «Hawks Sign Walter "Edy" Tavares». *NBA.com*. 9 Ιουλίου 2015. Ανακτήθηκε στις 13 Ιουλίου 2015.
10. ↑  «Hawks beat Knicks 112-101 for 1st victory of the season». *NBA.com*. 29 Οκτωβρίου 2015. Αρχειοθετήθηκε από το πρωτότυπο στις 29 Οκτωβρίου 2015. Ανακτήθηκε στις 29 Οκτωβρίου 2015.
11. ↑  «2015-16 NBA Assignments». *NBA.com*. Αρχειοθετήθηκε από το πρωτότυπο στις 28 Ιουνίου 2015. Ανακτήθηκε στις 30 Δεκεμβρίου 2015.
12. ↑  «Hawks Request Waivers On Edy Tavares». *NBA.com*. 31 Οκτωβρίου 2016. Ανακτήθηκε στις 31 Οκτωβρίου 2016.
13. ↑  «RAPTORS 905 ACQUIRE EDY TAVARES». *NBA.com*. 12 Νοεμβρίου 2016. Αρχειοθετήθηκε από το πρωτότυπο στις 1 Απριλίου 2017. Ανακτήθηκε στις 15 Νοεμβρίου 2016.
14. ↑  «Rosters for 2017 NBA Development League All-Star Game Presented By Kumho Tire». *NBA.com*. 6 Φεβρουαρίου 2017. Ανακτήθηκε στις 7 Φεβρουαρίου 2017.
15. ↑  «Edy Tavares Named 2016-17 NBA D-League Defensive Player of The Year». *NBA.com*. 18 Απριλίου 2017. Αρχειοθετήθηκε από το πρωτότυπο στις 20 Απριλίου 2017. Ανακτήθηκε στις 19 Απριλίου 2017.
16. ↑  «Cavaliers Sign Dahntay Jones and Edy Tavares». *NBA.com*. 12 Απριλίου 2017. Ανακτήθηκε στις 12 Απριλίου 2017.
17. ↑  «Raptors prep for playoffs, beat "resting" Cavaliers 98-83». *ESPN.com*. 12 Απριλίου 2017. Ανακτήθηκε στις 13 Απριλίου 2017.
18. ↑  Chiari, Mike (14 Μαΐου 2017). «Cavaliers Center Walter Tavares Out Indefinitely with Hand Injury». *BleacherReport.com*. Ανακτήθηκε στις 14 Μαΐου 2017.
19. ↑  «Cavaliers Waive Edy Tavares». *NBA.com*. 11 Οκτωβρίου 2017. Ανακτήθηκε στις 11 Οκτωβρίου 2017.
20. ↑  «Official Announcement: Tavares | Real Madrid CF». *Real Madrid C.F. - Web Oficial*. 10 November 2017.. Ανακτήθηκε στις 10 November 2017.
21. ↑  «This is Walter Tavares | Real Madrid CF». *Real Madrid C.F. - Web Oficial*. 10 November 2017.. Ανακτήθηκε στις 10 November 2017.
22. ↑  «Real Madrid is 2018 EuroLeague champion». *euroleague.net*. 20 May 2018.. Ανακτήθηκε στις 20 May 2018.
23. ↑  «Walter Tavares sets record for most Supercopa Endesa blocks». *Eurohoops*. 22 Σεπτεμβρίου 2019. Ανακτήθηκε στις 22 Σεπτεμβρίου 2019.
24. ↑  «Ρεάλ Μαδρίτης: Η απονομή του τίτλου και οι πανηγυρισμοί (vids)». *SDNA*. 22 Σεπτεμβρίου 2019. Ανακτήθηκε στις 26 Σεπτεμβρίου 2019.
25. ↑  «Ρεάλ – Μπαρτσελόνα 72-67: "Βασιλικός" ο πρώτος τίτλος της σεζόν! (videos)». *Eurohoops*. 13 Σεπτεμβρίου 2020. Ανακτήθηκε στις 13 Σεπτεμβρίου 2020.
26. ↑  «Ταβάρες: «Back to back» καλύτερος αμυντικός της EuroLeague (vid) | Gazzetta». *www.gazzetta.gr*. Ανακτήθηκε στις 16 Μαΐου 2023.
27. ↑  «Μπαρτσελόνα-Ρεάλ 83-88: Οι Μαδριλένοι πήραν το classico και τον πρώτο τίτλο της χρονιάς | Gazzetta». *www.gazzetta.gr*. Ανακτήθηκε στις 12 Σεπτεμβρίου 2021.
28. ↑  «Ρεάλ: Η "Βασίλισσα" έριξε στο καναβάτσο την Μπάρτσα και ανέβηκε στο ΘΡΟΝΟ της! (videos)». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
29. ↑  «Tavares, MVP Movistar Playoff Final | ACB.COM». *www.acb.com* (στα Ισπανικά). Ανακτήθηκε στις 20 Ιουνίου 2022.
30. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 16 Μαΐου 2023.
31. ↑  «Ταβάρες, ο MVP της 18ης αγωνιστικής στην Ευρωλίγκα (videos)». *Eurohoops*. 12 Ιανουαρίου 2023. Ανακτήθηκε στις 16 Μαΐου 2023.
32. ↑  Team, Allstarbasket (4 Μαΐου 2023). «Ο Ταβάρες MVP στα Game 3 των playoffs της EuroLeague (vid)». *AllStar Basket*. Ανακτήθηκε στις 16 Μαΐου 2023.
33. ↑  Team, Allstarbasket (6 Μαΐου 2023). «Ο Ταβάρες MVP και στα Game 4 των playoffs της EuroLeague (vid)». *AllStar Basket*. Ανακτήθηκε στις 16 Μαΐου 2023.
34. ↑  «MVP Απριλίου/Μαΐου ο Ταβάρες στην EuroLeague». *www.sport24.gr*. Ανακτήθηκε στις 16 Μαΐου 2023.
35. ↑  «Ο Ταβάρες άφησε τον Γουόκαπ δεύτερο και πήρε το βραβείο του αμυντικού της χρονιάς στην EuroLeague». *www.sport24.gr*. Ανακτήθηκε στις 16 Μαΐου 2023.
36. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
37. ↑  «Ταβάρες: Ο "γίγαντας" της Ρεάλ MVP του Final Four! (video)». *Eurohoops*. 21 Μαΐου 2023. Ανακτήθηκε στις 21 Μαΐου 2023.
38. ↑  «Από 2 παίκτες Ρεάλ και Μπασκόνια στην κορυφαία πεντάδα στην Ισπανία, κανέναν η πρωτοπόρος Μπαρτσελόνα». *www.sport24.gr*. Ανακτήθηκε στις 26 Μαΐου 2023.
39. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
40. ↑  «Ρεάλ - Μπαρτσελόνα 96-85: «Βασίλισσα» στο Copa del Rey (vid) | Gazzetta». *www.gazzetta.gr*. Ανακτήθηκε στις 18 Φεβρουαρίου 2024.
41. ↑  «ACB champ Tavares looking forward to suiting up for Cape Verde again» (στα αγγλικά). *FIBA.basketball*.. Ανακτήθηκε στις 26 August 2021.
42. ↑  «Cape Verde shock Angola in opener of AfroBasket 2021, host Rwanda edge DR Congo» (στα αγγλικά). *FIBA.basketball*.. Ανακτήθηκε στις 26 August 2021.
43. ↑  «MVP Ben Romdhane headlines FIBA AfroBasket 2021 All-Star team». *FIBA.basketball* (στα Αγγλικά). Ανακτήθηκε στις 6 Σεπτεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έντι Ταβάρες** |

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Ο Έντι Ταβάρες στο acb.com  (στα ισπανικά)

* Ο Έντι Ταβάρες στο euroleague.net